หน่วยงานผู้รับผิดชอบหลัก : สำนักงานป้องกันควบคุมโรคที่ 8 จังหวัดอุดรธานี



|  |  |  |  |  |
| --- | --- | --- | --- | --- |
| **เป้าหมาย/ตัวชี้วัด** | ตัวชี้วัดความสำเร็จ ปี 2567 : 1. อัตราความครอบคลุมการขึ้นทะเบียนของผู้ป่วยรายใหม่และกลับเป็นซ้ำ ร้อยละ 85  2. อัตราความสำเร็จการรักษาผู้ป่วยวัณโรคปอดรายใหม่ ร้อยละ 88 | | | |
| **สถานการณ์/**  **ข้อมูลพื้นฐาน** | วัณโรคเป็นปัญหาสาธารณสุขของประเทศไทย โดยในปี 2564 องค์การอนามัยโลก ได้จัดกลุ่มประเทศที่มีภาระวัณโรคสูง (High Burden Country Lists : HBC) ปี 2564 – 2568 แบ่งเป็น 3 ประเภท ได้แก่ วัณโรค วัณโรคดื้อยาหลายขนาน และวัณโรคที่มีความสัมพันธ์กับการติดเชื้อเอชไอวี โดยประเทศไทยพ้นออกจากกลุ่มที่มีภาระสูงด้านวัณโรคดื้อยาหลายขนาน แต่ยังคงอยู่ในกลุ่มที่มีภาระสูงในด้านวัณโรคทุกประเภท และวัณโรคที่มีความสัมพันธ์กับการติดเชื้อเอชไอวี จากรายงานขององค์การอนามััยโลก (WHO, Global Tuberculosis Report 2022) ได้คาดประมาณว่าประเทศไทยมีอุบัติการณ์ผู้ป่วยวัณโรครายใหม่และกลับมาเป็นซ้ำ 103,000 ราย หรือคิดเป็น 143 ต่อประชากรแสนคน ผู้ป่วยวัณโรค เสียชีวิต 11,400 ราย  ผลการดำเนินงานวัณโรคในเขตสุขภาพที่ 8 ปีงบประมาณ 2566 ข้อมูลจากโปรแกรม NTIP ณ วันที่ 1 ตุลาคม 2566 พบว่า อัตราผลสำเร็จของการรักษาผู้ป่วยวัณโรคปอดรายใหม่ เท่ากับร้อยละ 77.1 (เป้าหมายร้อยละ 88) และอัตราความครอบคลุมของการค้นพบและขึ้นทะเบียนรักษาผู้ป่วยวัณโรครายใหม่และกลับเป็นซ้ำ เท่ากับร้อยละ 70.8 (เป้าหมายร้อยละ 90) ซึ่งยังต่ำกว่าค่าเป้าหมายทั้ง 2 ตัวชี้วัด | | | |
| **GAP** | การค้นหาและรักษาวัณโรค วัณโรคที่สัมพันธ วัณโรคดื้อยา และการติดเชื้อวัณโรคระยะแฝงเพื่อตัดวงจรการแพร่ระบาดของวัณโรค | | | |
| **ยุทธศาสตร์/**  **มาตรการ** | กลยุทธ์ที่ 1 : ค้นหา | กลยุทธ์ที่ 2 : รักษา | กลยุทธ์ที่ 3 : ป้องกัน | กลยุทธ์ที่ 4 : - |
| **กิจกรรมหลัก** | - เร่งรัดการคัดกรองวัณโรคด้วย X – ray และวินิจฉัยด้วย Molecular ในกลุ่มเสี่ยงวัณโรค  - เร่งรัดการค้นหาการติดเชื้อวัณโรคใน 7กลุ่มเสี่ยง  - สนับสนุนการดำเนินงานเครือข่ายทางห้องปฏิบัติการ | - ส่งเสริมการรักษาด้วยสูตรยามาตรฐานและติดตามประเมินผลการรักษา ตามแนวทางการควบคุมวัณโรคของประเทศ  - สนับสนุนกลไกผู้เชี่ยวชาญในการให้คำปรึกษาการรักษา  - ทีมสหวิชาชีพของพื้นที่ดูแลรักษาผู้ป่วยวัณโรคโดยวิธี DOT | - สนับสนุนการวินิจฉัยและรักษาผู้ติดเชื้อ วัณโรคระยะแฝงในกลุ่มผู้สัมผัสเพื่อป้องกันการป่วยเป็นวัณโรคในอนาคต  - หน่วยงานพื้นที่บริหารจัดการป้องกันการแพร่กระจายเชื้อวัณโรคในสถานบริการสาธารณสุขและชุมชน  - เฝ้าระวังการติดเชื้อวัณโรคในบุคลากรในสถานบริการสาธารณสุขและชุมชน | - |
| **ระดับความ**  **สำเร็จ** | ไตรมาสที่ 1  - แผนการดำเนินงานควบคุมวัณโรคโดยบูรณาการภาคส่วนที่เกี่ยวข้อง | ไตรมาสที่ 2  - ดำเนินงานและกำกับติดตามการดำเนินงานควบคุมวัณโรคโดยบูรณาการภาคส่วนที่เกี่ยวข้อง รอบ 6 เดือน | ไตรมาสที่ 3  - ดำเนินงานและกำกับติดตามการดำเนินงานควบคุมวัณโรคโดยบูรณาการภาคส่วนที่เกี่ยวข้อง รอบ 9 เดือน | ไตรมาสที่ 4  - อัตราความครอบคลุมการขึ้นทะเบียนของผู้ป่วยรายใหม่และกลับเป็นซ้ำ ร้อยละ 85  - อัตราความสำเร็จการรักษาผู้ป่วยวัณโรคปอดรายใหม่ ร้อยละ 88 |

หน่วยงานผู้รับผิดชอบร่วม : เขตสุขภาพที่ 8 สำนักงานสาธารณสุขจังหวัด โรงพยาบาล และองค์กรปกครองส่วนท้องถิ่น ในพื้นที

**แผนงานที่** **2**

**โครงการป้องกันควบคุมวัณโรค**