หน่วยงานผู้รับผิดชอบหลัก : สำนักงานป้องกันควบคุมโรคที่ 8 จังหวัดอุดรธานี

หน่วยงานผู้รับผิดชอบร่วม : เขตสุขภาพที่ 8 สสจ. สสอ. รพ. รพ.สต. และ ศปถ.จังหวัด ศปถ.อำเภอ ศปถ.อปท. ในพื้นที่

**แผนงานที่** **3**

**โครงการเฝ้าระวังและป้องกันการบาดเจ็บจากการจราจรทางถนน**

|  |  |  |  |  |
| --- | --- | --- | --- | --- |
| **เป้าหมาย/ตัวชี้วัด** | ตัวชี้วัดความสำเร็จ ปี 2567 : อัตราผู้เสียชีวิตจากจากอุบัติเหตุทางถนนไม่เกิน 20.61 ต่อประชากรแสนคน | | | |
| **สถานการณ์/**  **ข้อมูลพื้นฐาน** | ข้อมูลจาก Global Status Report on Road Safety 2015 ขององค์การอนามัยโลก จัดให้ประเทศไทยเป็นประเทศ ที่มีอัตราการเสียชีวิตจากการจราจรทางถนน เป็นอันดับ 2 ของโลก โดยองค์การอนามัยโลกคาดการณ์ว่ามีจำนวนเสียชีวิตจากอุบัติเหตุทางถนน ทั้งสิ้น 24,237 ราย คิดเป็นอัตราตาย 36.2 ต่อประชากรแสนคน โดยเมื่อพิจารณาประเภทการขับขี่ยานพาหนะที่เกิดอุบัติเหตุ พบว่า ประเทศไทยมีอัตราการเสียชีวิตจากรถจักรยานยนต์สูงสุดเป็นอันดับ 1 ของโลก หรือคิดเป็นอัตราตาย 26.3 ต่อประชากรแสนคน รองลงมาคือ รถยนต์ คนเดินเท้า และจักรยาน คิดเป็นร้อยละ 4.7, 2.9 และ 0.8 ตามลำดับ (WHO, 2015)  ข้อมูลการเสียชีวิตจากอุบัติเหตุทางถนนของเขตสุขภาพที่ 8 ในปีงบประมาณ 2566 (1 ตุลาคม 2565 - 31 สิงหาคม 2566) ผู้บาดเจ็บ55,394 ราย อัตราการบาดเจ็บ 1,001.93 ต่อประชากรแสนคน และผู้เสียชีวิต 1,162 ราย อัตราเสียชีวิต 21.02 ต่อประชากรแสนคน โดยมีแนวโน้มที่ลดลงจากปี 2565 ซึ่งจังหวัดหนองคาย มีอัตราการเสียชีวิตสูงสุด คือ 26.75 ต่อประชากร แสนคน รองลงมาคือจังหวัดเลย 26.52 ต่อประชากรแสนคน และจังหวัดบึงกาฬ 25.49 ต่อประชากรแสนคน ข้อมูลทางระบาดวิทยาที่สำคัญคือ เพศชายมีการเสียชีวิตมากที่สุด ร้อยละ 81.24 และเพศหญิง ร้อยละ 18.26 โดยผู้เสียชีวิตมีอายุระหว่าง 20 - 29 ปี ร้อยละ 18.55 เป็นผู้ขับขี่ ร้อยละ 83.77 ช่วงเวลาเกิดเหตุสูงสุด เวลา 16.00 - 19.59 น. ร้อยละ 25.92 ถนนที่เกิดเหตุสูงสุดคือถนนทางหลวง ร้อยละ 70.50 รถจักรยานยนต์เป็นพาหนะที่เกิดเหตุสูงสุด ร้อยละ 76.29 พฤติกรรมเสี่ยงสำคัญคือ ไม่สวมหมวกนิรภัย ร้อยละ 93.19 ไม่คาดเข็มขัดร้อยละ 81.36 และดื่มเครื่องดื่มแอลกอฮอล์ ร้อยละ 13.07 (ข้อมูลจากรายงานโปรแกรม PHER Plus) | | | |
| **GAP** | - การพัฒนาระบบข้อมูลผู้บาดเจ็บและเสียชีวิต และข้อมูลจากการสอบสวน เพื่อใช้ประโยชน์ในการดำเนินงาน  - การเสียชีวิตและการบาดเจ็บจากอุบัติเหตุทางถนนยังไม่มีแนวโน้มลดลง โดยเฉพาะกลุ่มเด็กและเยาวชนช่วงอายุ10 - 19 ปี ซึ่งเป็นกลุ่มที่เสียชีวิตจากอุบัติเหตุทางถนนมากที่สุด | | | |
| **ยุทธศาสตร์/**  **มาตรการ** | กลยุทธ์ที่ 1 : ด้านการบริหารจัดการ | กลยุทธ์ที่ 2 : ด้านข้อมูล | กลยุทธ์ที่ 3 : ด้านการป้องกัน | กลยุทธ์ที่ 4 : ด้านการรักษา |
| **กิจกรรมหลัก** | - ดำเนินการ SAT/EOC - RTI เพื่อเฝ้าระวังและติดตามสถานการณ์ในพื้นที่  - สนับสนุน แนวทางการขับเคลื่อน  การแก้ปัญหาการบาดเจ็บและเสียชีวิต  จากการจราจรทางถนน โดยใช้เครื่องมือ  D – RTI  - สนับสนุน ขับเคลื่อน โครงการ TSY program ของจังหวัด/อำเภอ | - สนับสนุน ขับเคลื่อน ให้เกิดการใช้ข้อมูลการบาดเจ็บและเสียชีวิต โดยบูรณาการข้อมูล 3 ฐาน  - สนับสนุน ขับเคลื่อน ให้ รพ.ดำเนินการ IS online  - พัฒนาฐานข้อมูลการสอบสวนที่สามารถนำไปใช้แก้ไขปัญหาในภาพจังหวัด/อำเภอ | - สนับสนุน ขับเคลื่อนมาตรการความปลอดภัยในชุมชน  - สนับสนุน ขับเคลื่อนมาตรการความปลอดภัยในการเดินทาง/ในรถพยาบาลของเจ้าหน้าที่ | - พื้นที่ดำเนินการ EMS คุณภาพ  ER คุณภาพ In-hos คุณภาพ (พัฒนาการดูแลรักษาให้เป็นไปตามมาตรฐาน)  และ Referral System พัฒนาระบบการส่งต่อผู้บาดเจ็บให้มีประสิทธิภาพ |
| **ระดับความ**  **สำเร็จ** | ไตรมาสที่ 1  - แผนการดำเนินงานเฝ้าระวังและป้องกันการบาดเจ็บจากการจราจรทางถนนโดยบูรณาการภาคส่วนที่เกี่ยวข้อง | ไตรมาสที่ 2  - ดำเนินงานและกำกับติดตามการดำเนินงานเฝ้าระวังและป้องกันการบาดเจ็บจากการจราจรทางถนนโดยบูรณาการภาคส่วนที่เกี่ยวข้อง รอบ 6 เดือน | ไตรมาสที่ 2  - ดำเนินงานและกำกับติดตามการดำเนินงานเฝ้าระวังและป้องกันการบาดเจ็บจากการจราจรทางถนนโดยบูรณาการภาคส่วนที่เกี่ยวข้อง รอบ 9 เดือน | ไตรมาสที่ 4  - อัตราผู้เสียชีวิตจากจากอุบัติเหตุทางถนนไม่เกิน 20.61 ต่อประชากรแสนคน |